Kyk DStv op vyf toestelle sonder om ekstra te betaal | Maroela Media
Jy weet hoe dit gaan: Pa wil SuperSport kyk, Ma kan nie genoeg kry van Harvey in Suits nie en die klanke van die Minions is die klankbaan van jou tuisbly-gesinsnaweke. Dis omtrent oorlog oor wie beheer neem van die afstandbeheer, maar dit hoef nie so te wees nie.
Het jy geweet as jy 'n DStv-intekenaar is, kan jy die DStv Now-app op jou slimfoon of tablet aflaai en jou gunstelingprogramme aanlyn kyk? Voeg net WiFi by!
Daar is geen ekstra koste betrokke as jy DStv op jou toestelle kyk nie. Jy betaal reeds jou maandelikse intekengeld, al wat jy benodig, is 'n internetverbinding.
Gaan aanlyn na now.dstv.com of laai die DStv Now-app af. Volg die eenvoudige instruksies om 'n gebruikernaam en wagwoord te skep en siedaar, jy kan DStv op enige toestel kyk.
Dis hoe dit sal lyk as almal in die familie kyk:
Toestel 1: TV
Jou DStv-dekodeerder is reeds met jou TV verbind. Dis een skerm. Maar dis reeds 'n stryd en nie almal wil die hele naweek na Storage Wars kyk nie.
Toestel 2: Skootrekenaar
Gaan aanlyn na now.dstv.com en meld aan met jou gebruikernaam en wagwoord. Omtrent alles op DStv is ook beskikbaar op die app, of dit nou regstreekse sport of 'n reeks is waaroor jy obsessief is. Daar is selfs volledige seisoene beskikbaar as jy wil fuifkyk.
Toestel 3: Slimfoon
Laai die DStv Now-app af (daar is een vir Apple-toestelle in die iOS-winkel en vir Android-toestelle in die Google Play Store), meld aan en begin stroom.
Toestel 4: Tablet
Die DStv Now-app werk op die meeste tablette, op presies dieselfde manier as op 'n slimfoon. Jy kan ook episodes op jou toestel aflaai en dit later kyk wanneer jy nie toegang tot WiFi het nie.
Toestel 5: Slim-TV
Het jy geweet jy kan DStv op 'n groot skerm kyk sonder 'n dekodeerder? Dis heeltemal moontlik as jy 'n slim-TV het – 'n TV wat aan die internet kan koppel. Die DStv Now-app is beskikbaar vir Apple TV, Samsung slim-TV's, LG slim-TV's en Android TV-mediaspelers.
So baie toestelle, so baie reekse om te fuifkyk!
*Jy kan dus nou DStv deur jou DStv Explora kyk asook op twee van jou vyf toestelle op dieselfde tyd.